Jeg havde i slutningen af juni en større vandskade, der gjorde at jeg måtte genhuses og store dele af min indbo enten måtte kasseres eller renoveres.

Da jeg anmeldte skaden fik jeg ad vide at taksator (for indbo) kunne komme om mandagen - skaden blev anmeldt fredag. Han ringede mig op og diskuterede situationen allerede fredag dog. I mellemtiden satte et skadesfirma tørremaskiner op. 

Fra lørdag til søndag var jeg tvunget til at sove i lejligheden, som absolut ikke egnede sig til beboelse - der stank forfærdeligt og var så fugtigt i alle rum, at man ikke kunne undgå at hoste. Jeg kontaktede kundeservice med angående muligheden for genhusning allerede lørdag, alternativt tilskud til et vandrehjemsværelse. Dette krævede et utal af opkald og endte med at medarbejderen ikke kunne garanterer at jeg ville få kompensation til trods for at jeg var berettiget til genhusning. 

Mandag kom taksator med skadesfirma og gennemgik lejligheden - her stod det klart at jeg måtte genhuses. En opgave som var op til mig selv, han skulle blot godkende pris og beliggenhed - forinden havde han dog forsøgt at få mig til at finde et kælderværelse eller lignende hos nogle bekendte.

Det endte med et hotelophold under fine forhold, som Codan også har betalt uden at kny.

Imellemtiden har det i perioder været praktisk talt umuligt at komme igennem til en relevant medarbejder. Taksator holdt ferie, og ingen kunne tage beslutninger mens denne var væk. Jeg havde malerier hos konservator som måtte afvente renovering da betalingen herfor ikke kunne godkendes før taksator var tilbage - smart at man ikke lader en anden overtage imens. 

Samtidig havde jeg kontakt med skadesfirmaet, som havde færdiggjort en foreløbig liste over skader. Her var flere genstande ikke kasseret som var åbenlyst skadede. Det drejede sig blandt andet om en sofa, hvor puderne der havde stået i sofaen var skadet, men ikke sofaen selv. En række reoler havde stået under vand, men som SSG skadesfirma sagde; "Det er de dyre, dem skal vi reparere". Jeg havde kontakt med den forretning som har solgt mig størstedelen af mine møbler og også en enkelt møbelfabrikant som advarede om at en række af møblerne ikke kunne tåle at stå i vand (forurenet vand) da limningen ville slippe eller fyldet ville rådne. Dette gik henover hovedet på skadesfirmaet som sendte en endelig liste uden en række af de skadede produkter. 

Jeg måtte rykker utallige gange for at der skete noget i sagen, og da jeg i midten af august havde fået liste fra skadesfirmaet, bad jeg om en aconto udbetaling i henhold til mine betalingsbetingelser så jeg kunne bestille de skadede møbler (leveringstiden er op til 12 uger). Dette fik jeg aldrig svar på fra taksator, som trods utallige opkald var umulig at træffe med mindre jeg blev viderestillet fra Codans kundeservice.

Jeg gjorde en komplet oversigt klar til taksator, og bad om endelig udbetaling da mit indbo efter mere end 3 måneder stod til at blive leveret tilbage. Her forståes til en anden lejligheden end min egen da denne fortsat d.d. er under renovering. Utallige kontakter skulle der til, men taksator lovede at få afsluttet sagen ganske hurtigt - senest i løbet af en 5 hverdage. Der gik 14 dage, og stadig intet nyt - jeg måtte derfor lade sagen gå forbi min advokat (egen udgift) som stod klar i kulissen. Dette gjorde en forskel, taksator ringede mig straks op - og lovede at få afsluttet sagen til udbetaling dagen efter. Der var en række ting som var blevet udleveret af skadesfirmaet som viste sig at være skadet alligevel (ganske som jeg havde gjort dem opmærksom på) - dette beklagede de, men nægtede samtidig at have smidt genstande væk, som de også var blevet varslet allerede ved nedpakningen at skulle få kontrolleret for skader.

Nu en uge senere er der fortsat ikke udbetalt erstatning til trods for jeg har indsendt aftale om skadesudbetaling rettidigt (samme dag som fremsendt). 

Jeg sidder tilbage med en total følelse af at blive sjoflet og være meget dårligt behandlet og rådgivet at Codan og skadesfirmaet.

Plus for Codan:
Genhusning betalt uden problemer
Nedpakning af lejlighed hurtigt

Minus for Codan:
Meget svært at få kontakt med taksator
Ingen kunne træffe beslutninger i hans ferie
Ingen aconto udbetaling
Overskridelse af enhver frist for erstatningsudbetaling (jf. forsikringsloven!)
Elendigt valg af skadesfirma, som lyver om at have renset emner uden dette er gjort (taksator orienteret og ifølge ham selv lige dele frustreret)

Jeg er rystet og blanket af efter denne omgang - jeg står uden sofa og har nu leveringstid på 8-12 uger - det være sig når jeg får erstatningen, før kan jeg jo ikke købe noget at sidde i. Det til trods for at vi for over 3 måneder siden kunne konstatere at sofa, stole, tæppe, reoler, bøger osv. var totalt fyldt med kloakvand.

Jeg er rystet over behandlingen!